CELEX: 32021D0395
Language: hr
Date: 2021-03-04 00:00:00
Title: Provedbena odluka Komisije (EU) 2021/395 оd 4. ožujka 2021. o izmjeni Provedbene odluke (EU) 2020/668 u pogledu usklađenih normi za elektrostatička svojstva zaštitne odjeće, zaštitnu odjeću za vatrogasce i vozače motocikala, zaštitnu odjeću za daskanje na snijegu, zaštitnu odjeću koju nose radnici koji primjenjuju pesticide i radnici koji ulaze u tretirano područje, opremu pojačane vidljivosti za situacije srednjeg rizika, planinarsku opremu i zaštitnu odjeću protiv toplinskih opasnosti od električnog luka

5.3.2021   
               
               
                  HR
               
               
                  Službeni list Europske unije
               
               
                  L 77/35
               
            
         PROVEDBENA ODLUKA KOMISIJE (EU) 2021/395
         оd 4. ožujka 2021.
         o izmjeni Provedbene odluke (EU) 2020/668 u pogledu usklađenih normi za elektrostatička svojstva zaštitne odjeće, zaštitnu odjeću za vatrogasce i vozače motocikala, zaštitnu odjeću za daskanje na snijegu, zaštitnu odjeću koju nose radnici koji primjenjuju pesticide i radnici koji ulaze u tretirano područje, opremu pojačane vidljivosti za situacije srednjeg rizika, planinarsku opremu i zaštitnu odjeću protiv toplinskih opasnosti od električnog luka
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 14. Uredbe (EU) 2016/425 Europskog parlamenta i Vijeća (2), ako je osobna zaštitna oprema u skladu s usklađenim normama ili dijelom usklađenih normi na koje se upućuje u objavama u Službenom listu Europske unije, pretpostavlja se da ta oprema ispunjava bitne zdravstvene i sigurnosne zahtjeve iz Priloga II. toj uredbi koji su obuhvaćeni tim normama ili dijelovima tih normi.
                  
               
                     (2)
                  
                  
                     Komisija je dopisom M/031, „zahtjev za normizaciju osobne zaštitne opreme upućen CEN-u/CENELEC-u”, zatražila od Europskog odbora za normizaciju (CEN) i Europskog odbora za elektrotehničku normizaciju (CENELEC) da razviju i sastave usklađene norme radi potpore Direktivi Vijeća 89/686/EEZ (3).
                  
               
                     (3)
                  
                  
                     Na temelju zahtjeva za normizaciju M/031 CEN je sastavio nekoliko novih normi i revidirao neke postojeće usklađene norme.
                  
               
                     (4)
                  
                  
                     Zahtjev za normizaciju M/031 istekao je 19. studenoga 2020. pa je zamijenjen novim zahtjevom za normizaciju, kako je utvrđeno u Provedbenoj odluci Komisije C(2020) 7924 (4).
                  
               
                     (5)
                  
                  
                     Budući da su u Uredbi (EU) 2016/425 preuzeti bitni zdravstveni i sigurnosni zahtjevi koji se primjenjuju na osobnu zaštitnu opremu kako su utvrđeni u Direktivi 89/686/EEZ, nacrti usklađenih normi izrađeni na temelju zahtjeva za normizaciju M/031 obuhvaćeni su zahtjevom za normizaciju iz Provedbene odluke C(2020) 7924. Upućivanja na te norme stoga bi trebalo objaviti u Službenom listu Europske unije. Zbog toga se iznimno može prihvatiti da takve norme koje CEN i CENELEC razviju i objave u prijelaznom razdoblju između zahtjeva za normizaciju M/031 i zahtjeva za normizaciju utvrđenog u Provedbenoj odluci C(2020) 7924 ne sadržavaju izričito upućivanje na zahtjev za normizaciju utvrđen u Provedbenoj odluci C(2020) 7924.
                  
               
                     (6)
                  
                  
                     Na temelju zahtjeva za normizaciju M/031 i zahtjeva za normizaciju utvrđenog u Provedbenoj odluci C(2020) 7924 CEN i CENELEC sastavili su sljedeće usklađene norme: EN 17109:2020 o individualnim sigurnosnim sustavima za adrenalinske parkove, EN ISO 20320:2020 o štitnicima zapešća za daskanje na snijegu, izmjenu EN ISO 27065:2017/A1:2019 usklađene norme EN ISO 27065:2017 o zahtjevima za svojstva zaštitne odjeće koju nose radnici koji primjenjuju pesticide i radnici koji ulaze u tretirano područje i EN 61482-2:2020 o zaštitnoj odjeći protiv toplinskih opasnosti od električnog luka radi potpore Uredbi (EU) 2016/425.
                  
               
                     (7)
                  
                  
                     Na temelju zahtjeva za normizaciju M/031 i zahtjeva za normizaciju utvrđenog u Provedbenoj odluci C(2020) 7924 CEN je revidirao usklađenu normu EN 469:2005 kako je izmijenjena izmjenom EN 469:2005/A1:2006 i ispravljena ispravkom EN 469:2005/AC:2006 i usklađenu normu EN 1149-5:2008, na koje se upućuje u objavama u seriji C Službenog lista Europske unije (5). Ishod revizije je donošenje usklađene norme EN 469:2020 o zahtjevima za svojstva zaštitne odjeće za vatrogasne intervencije i usklađene norme EN 1149-5:2018 o elektrostatičkim svojstvima zaštitne odjeće.
                  
               
                     (8)
                  
                  
                     Na temelju zahtjeva za normizaciju M/031 i zahtjeva za normizaciju utvrđenog u Provedbenoj odluci C(2020) 7924 CEN je revidirao usklađene norme EN 13595-1:2002 i EN 13595-3:2002, na koje se upućuje u objavama u seriji C Službenog lista Europske unije (6). Ishod revizije je donošenje usklađenih normi EN 17092-2:2020 o zaštitnoj odjeći razreda AAA za vozače motocikla, EN 17092-3:2020 o zaštitnoj odjeći razreda AA za vozače motocikla, EN 17092-4:2020 o zaštitnoj odjeći razreda A za vozače motocikla, EN 17092-5:2020 o zaštitnoj odjeći razreda B za vozače motocikla i EN 17092-6:2020 o zaštitnoj odjeći razreda C za vozače motocikla.
                  
               
                     (9)
                  
                  
                     Na temelju zahtjeva za normizaciju M/031 i zahtjeva za normizaciju utvrđenog u Provedbenoj odluci C(2020) 7924 CEN je revidirao usklađene norme EN 1150:1999 i EN 13356:2001, na koje se upućuje u objavama u seriji C Službenog lista Europske unije (7). Ishod revizije je donošenje usklađene norme EN 17353:2020 o opremi pojačane vidljivosti za situacije srednjeg rizika.
                  
               
                     (10)
                  
                  
                     Komisija je s CEN-om i CENELEC-om ocijenila ispunjavaju li norme koje su CEN i CENELEC sastavili i revidirali zahtjev za normizaciju utvrđen u Provedbenoj odluci C(2020) 7924.
                  
               
                     (11)
                  
                  
                     Usklađene norme EN 17109:2020, EN ISO 20320:2020, EN ISO 27065:2017/A1:2019, EN 469:2020, EN 1149-5:2018, EN 17092-2:2020, EN 17092-3:2020, EN 17092-4:2020, EN 17092-5:2020, EN 17092-6:2020, EN 17353:2020 i EN 61482-2:2020 te izmjena EN ISO 27065:2017/A1:2019 usklađene norme EN ISO 27065:2017 ispunjavaju zahtjeve koje trebaju obuhvatiti, a koji su utvrđeni u Uredbi (EU) 2016/425. Stoga je upućivanja na te norme primjereno objaviti u Službenom listu Europske unije.
                  
               
                     (12)
                  
                  
                     Iz serije C Službenog lista Europske unije potrebno je povući upućivanja na usklađene norme EN 469:2005 kako je izmijenjena izmjenom EN 469:2005/A1:2006 i ispravljena ispravkom EN 469:2005/AC:2006, EN 1149-5:2008, EN 13595-1:2002, EN 13595-3:2002, EN 1150:1999, EN 13356:2001 i EN ISO 27065:2017 jer su te norme revidirane.
                  
               
                     (13)
                  
                  
                     U Prilogu I. Provedbenoj odluci (EU) 2020/668 (8) navode se upućivanja na usklađene norme sastavljene radi potpore Uredbi (EU) 2016/425, a u Prilogu II. Provedbenoj odluci (EU) 2020/668 navode se upućivanja na usklađene norme sastavljene radi potpore Uredbi (EU) 2016/425 koja se od datuma utvrđenih u tom prilogu povlače iz Službenog lista Europske unije.
                  
               
                     (14)
                  
                  
                     Provedbenu odluku (EU) 2020/668 trebalo bi stoga na odgovarajući način izmijeniti.
                  
               
                     (15)
                  
                  
                     Kako bi se proizvođačima osiguralo dovoljno vremena da se pripreme za primjenu revidiranih i izmijenjenih normi, potrebno je odgoditi povlačenje upućivanja na norme navedene u Prilogu II.
                  
               
                     (16)
                  
                  
                     Sukladnost s usklađenom normom stvara pretpostavku sukladnosti s odgovarajućim bitnim zahtjevima iz zakonodavstva Unije o usklađivanju od datuma objave upućivanja na tu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Prilog I. Provedbenoj odluci (EU) 2020/668 mijenja se u skladu s Prilogom I. ovoj Odluci.
         
         
            Članak 2.
            Prilog II. Provedbenoj odluci (EU) 2020/668 mijenja se u skladu s Prilogom II. ovoj Odluci.
         
         
            Članak 3.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 4. ožujka 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Uredba (EU) 2016/425 Europskog parlamenta i Vijeća od 9. ožujka 2016. o osobnoj zaštitnoj opremi i o stavljanju izvan snage Direktive Vijeća 89/686/EEZ (SL L 81, 31.3.2016., str. 51.).
         
            (3)  Direktiva Vijeća 89/686/EEZ od 21. prosinca 1989. o usklađivanju zakonodavstava država članica u odnosu na osobnu zaštitnu opremu (SL L 399, 30.12.1989., str. 18.).
         
            (4)  Provedbena odluka Komisije C(2020) 7924 od 19. studenoga 2020. o zahtjevu za normizaciju upućenom Europskom odboru za normizaciju i Europskom odboru za elektrotehničku normizaciju u pogledu osobne zaštitne opreme radi potpore Uredbi (EU) 2016/425 Europskog parlamenta i Vijeća.
         
            (5)  SL C 113, 27.3.2018., str. 41.
         
         
            (6)  SL C 113, 27.3.2018., str. 41.
         
         
            (7)  SL C 113, 27.3.2018., str. 41.
         
         
            (8)  Provedbena odluka Komisije (EU) 2020/668 оd 18. svibnja 2020. o usklađenim normama za osobnu zaštitnu opremu sastavljenima radi potpore Uredbi (EU) 2016/425 Europskog parlamenta i Vijeća (SL L 156, 19.5.2020., str. 13.).
      
      
         
            PRILOG I.
            U Prilogu I. Provedbenoj odluci (EU) 2020/668 dodaju se sljedeći unosi:
            
               
                           Broj
                        
                        
                           Upućivanje na normu
                        
                     
                           „20.
                        
                        
                           EN 1149-5:2018
                           Zaštitna odjeća – Elektrostatička svojstva – 5. dio: Zahtjevi za svojstva materijala i dizajn
                        
                     
                           21.
                        
                        
                           EN 17092-2:2020
                           Zaštitna odjeća za vozače motocikla – 2. dio: Odjeća razreda AAA – Zahtjevi
                        
                     
                           22.
                        
                        
                           EN 17092-3:2020
                           Zaštitna odjeća za vozače motocikla – 3. dio: Odjeća razreda AA – Zahtjevi
                        
                     
                           23.
                        
                        
                           EN 17092-4:2020
                           Zaštitna odjeća za vozače motocikla – 4. dio: Odjeća razreda A – Zahtjevi
                        
                     
                           24.
                        
                        
                           EN 17092-5:2020
                           Zaštitna odjeća za vozače motocikla – 5. dio: Odjeća razreda B – Zahtjevi
                        
                     
                           25.
                        
                        
                           EN 17092-6:2020
                           Zaštitna odjeća za vozače motocikla – 6. dio: Odjeća razreda C – Zahtjevi
                        
                     
                           26.
                        
                        
                           EN 17109:2020
                           Planinarska oprema – Individualni sigurnosni sustavi za adrenalinske parkove – Sigurnosni zahtjevi i metode ispitivanja
                        
                     
                           27.
                        
                        
                           EN 61482-2:2020
                           Rad pod naponom – Zaštitna odjeća protiv toplinskih opasnosti od električnog luka – 2. dio: Zahtjevi
                        
                     
                           28.
                        
                        
                           EN ISO 20320:2020
                           Zaštitna odjeća za upotrebu pri daskanju na snijegu – Štitnici zapešća – Zahtjevi i metode ispitivanja (ISO 20320:2020)
                        
                     
                           29.
                        
                        
                           EN 17353:2020
                           Zaštitna odjeća – Oprema pojačane vidljivosti za situacije srednjeg rizika – Metode ispitivanja i zahtjevi
                        
                     
                           30.
                        
                        
                           EN 469:2020
                           Zaštitna odjeća za vatrogasce – Zahtjevi za svojstva zaštitne odjeće za vatrogasne intervencije
                        
                     
                           31.
                        
                        
                           EN ISO 27065:2017
                           Zaštitna odjeća – Zahtjevi za svojstva zaštitne odjeće koju nose radnici koji primjenjuju pesticide i radnici koji ulaze u tretirano područje (ISO 27065:2017)
                           EN ISO 27065:2017/A1:2019”
                        
                     
         
      
      
         
            PRILOG II.
            U Prilogu II. Provedbenoj odluci (EU) 2020/668 dodaju se sljedeći unosi:
            
               
                           Broj
                        
                        
                           Upućivanje na normu
                        
                        
                           Datum povlačenja
                        
                     
                           „15.
                        
                        
                           EN 469:2005
                           Zaštitna odjeća za vatrogasce – Zahtjevi za svojstva zaštitne odjeće za gašenje požara
                           EN 469:2005/A1:2006
                           EN 469:2005/AC:2006
                        
                        
                           5. rujna 2022.
                        
                     
                           16.
                        
                        
                           EN 1149-5:2008
                           Zaštitna odjeća – Elektrostatička svojstva – 5. dio: Zahtjevi za svojstva materijala i dizajn
                        
                        
                           5. rujna 2022.
                        
                     
                           17.
                        
                        
                           EN 13595-1:2002
                           Zaštitna odjeća za profesionalne vozače motocikla – Jakne, hlače i jednodijelna ili višedijelna odijela – 1. dio: Opći zahtjevi
                        
                        
                           5. rujna 2022.
                        
                     
                           18.
                        
                        
                           EN 13595-3:2002
                           Zaštitna odjeća za profesionalne vozače motocikla – Jakne, hlače i jednodijelna ili višedijelna odijela – 3. dio: Ispitna metoda za određivanje čvrstoće prsnuća
                        
                        
                           5. rujna 2022.
                        
                     
                           19.
                        
                        
                           EN 1150:1999
                           Zaštitna odjeća – Odjeća uočljiva s velike udaljenosti za neprofesionalnu uporabu – Ispitne metode i zahtjevi
                        
                        
                           5. rujna 2022.
                        
                     
                           20.
                        
                        
                           EN 13356:2001
                           Dodaci za vidljivost za neprofesionalnu uporabu – Zahtjevi i metode ispitivanja
                        
                        
                           5. rujna 2022.
                        
                     
                           21.
                        
                        
                           EN ISO 27065:2017
                           Zaštitna odjeća – Zahtjevi za svojstva zaštitne odjeće koju nose radnici koji primjenjuju pesticide i radnici koji ulaze u tretirano područje (ISO 27065:2017)
                        
                        
                           5. rujna 2022.”